Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 48/12/2202	Galanta, 25.1.2013
EEČ : 2-17-41-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 400,00 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-XXXXX
dňa 16. 12. 2011 v čase o 07.30 h prišlo na ceste III/075003 medzi obcou XXXXX a mestom XXXXX k dopravnej nehode medzi osobným motorovým vozidlom zn. Mercedes Viano, ev. č. XXXXX ktoré riadil XXXXX, ktorý vykonával jazdu smerom na obec Kráľová nad Váhom, pričom neprispôsobil rýchlosť jazdy stavu a povahe vozovky následkom čoho prešiel s vozidlom do protismeru svojej jazdy, kde s vozidlom narazil do vozidla zn. Opel Astra, ev. čísla XXXXX, ktoré smerovalo od obce Kráľová nad Váhom smerom na mesto Šaľa, ktoré v tom čase riadila vodička XXXXX. Pri dopravnej nehode prišlo k zraneniu vodičky XXXXX a to narazenie hrudníka, nalomenie 5-8 rebra vľavo, pneumotorax vľavo, narazenie pľúc, zlomeninu členkovej kosti vpravo s dobou práceneschopnosti od 16. 12. 2011 do 26. 02. 2012, k zraneniu spolujazdca maloletého N. Č., nar. XXXXX ktorý utrpel zlomeninu ľavého predlaktia, tržnú ranu v čelovej oblasti, otras mozgu s dobou liečenia od 16. 12. 2011 do 20. 02. 2012 a spolujazdkyne XXXXX, ktorá utrpela narazenie palca ľavej ruky, narazenie a oderky predkolenia s dobou liečenia do 7 dní od 16. 12. 2011,naplňujúci znaky prečinu ublíženia na zdraví podľa § 158 Trestného zákona.
                                       
     V rámci mediačného konania v dňoch 22. 11. 2012 a 27. 11. 2012  na Okresnom súde XXXXX podľa § 220 a nasl. Trestného poriadku bol uzatvorený zmier medzi obvineným XXXXX a poškodenými XXXXX, XXXXX, XXXXX a XXXXX.
    
     Obvinený XXXXX sa k spáchaniu skutku priznal a oľutoval ho. Poškodeným sa ospravedlnil a zaviazal sa zložiť na účet Krajskej prokuratúry XXXXX sumu 400,-Eur, pričom polovicu žiadal poukázať na účet Základnej školy spojenej s materskou školou J. XXXXX a súhlasil so zmierom.

     Poškodení XXXXX, XXXXX a XXXXX si uplatnili nárok na náhradu bolestného v rozsahu bodového ohodnotenia v zmysle vypracovaného znaleckého posudku z povinného zmluvného poistenia motorového vozidla. Poškodení XXXXX a XXXXX si nárok na náhradu škody spôsobenej na vozidle Opel Astra ev.č. XXXXX a zn. Mercedes Viano ev.č. SA XXXXX uplatnili z povinného zmluvného, resp. havarijného poistenia motorového vozidla zn. Mercedes Viano ev.č. SA XXXXX. Všetci poškodení priamo od obvineného náhradu škody nežiadali a vyslovili súhlas so zmierom. 

     Obvinený XXXXX poukázal dňa 26. 11. 2012 na depozitný účet Krajskej prokuratúry v XXXXX peňažnú sumu 400,- Eur (slovom štyristo eur) určenú na všeobecne prospešné účely. 50% z uvedenej sumy, t. j. 200,- Eur bude odovzdaných štátu na peňažnú pomoc poškodeným trestnými činmi. 

     Obvinený XXXXX za príjemcu peňažných prostriedkov určených na všeobecne prospešné účely v sume 200,- Eur určil Základnú školu spojenú s materskou školou J. XXXXX.

Podľa § 215 odsek 1 písmeno g) Trestného poriadku

t r e s t n é    s t í h a n i e

obvineného XXXXX, ktorému bolo obvinenie vznesené uznesením povereného príslušníka Okresného riaditeľstva PZ v XXXXX, Okresného dopravného inšpektorátu Šaľa sp. zn. ORPXXXXX dňa 23. 05. 2012 za prečin ublíženia na zdraví podľa § 158 Trestného zákona na tom skutkovom základe ako je to vyššie uvedené

z a s t a v u j e m.

Odôvodnenie: 

     Uznesením povereného príslušníka Okresného riaditeľstva PZ v XXXXX Okresného dopravného inšpektorátu Šaľa sp.zn. ORP-4XXXXX bolo dňa 17. 01. 2012 podľa § 199 odsek 1 Trestného priadku začaté trestné stíhanie pre prečin ublíženia na zdraví podľa § 158 Trestného zákona a následne dňa 23.05.2012 uznesením sp. zn. ORP-4/DI-SA-2012 podľa § 206 odsek 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona.

     Preskúmaním príslušného spisového materiálu som zistila, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v  § 220 odsek 1 Trestného poriadku.

      Podľa § 158 Trestného zákona, kto inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.

      Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

      Obvinený XXXXX a poškodení XXXXX, XXXXX, XXXXX a XXXXX prehlásili, že zmier uzavreli dobrovoľne, slobodne a vážne. Obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. Obvinený slobodne,  vážne, zrozumiteľne a určito písomne vyhlásil, že spáchal skutok, za ktorý je stíhaný ako obvinený. Svoj čin oľutoval.

      Poškodení XXXXX, XXXXX a XXXXX uviedli, že si uplatnili nárok na náhradu bolestného v rozsahu bodového ohodnotenia v zmysle vypracovaného znaleckého posudku z povinného zmluvného poistenia motorového vozidla. Poškodení XXXXX a XXXXX si nárok na náhradu škody spôsobenej na vozidle Opel Astra ev. č. XXXXX a zn. Mercedes Viano ev. č. SA XXXXX uplatnili z povinného zmluvného, resp. havarijného poistenia motorového vozidla zn. Mercedes Viano ev. č. SA XXXXX Všetci poškodení vyhlásili, že priamo od obvineného náhradu škody nežiadajú. 

     Obvinený XXXXX poukázal dňa 26.11.2012 poštovou poukážkou podacie číslo 30127 na depozitný účet Krajskej prokuratúry v XXXXX peňažnú sumu 400,-Eur (slovom štyristo eur) určenú na všeobecne prospešné účely. 

     Táto suma je primeraná závažnosti spáchaného trestného činu.

     Z uvedenej peňažnej sumy patrí štátu na peňažnú pomoc obetiam trestnej činnosti 50 % a 50 % peňažnej sumy patrí: 

     Základnú školu s materskou školou XXXXX, XXXXX XXXXX, rozpočtová organizácia v zriaďovateľskej pôsobnosti obce.

     Táto suma je primeraná závažnosti spáchaného trestného činu.
 
     Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného, že doposiaľ súdom trestaný nebol a nebol ani priestupkovo prejednávaný a aj vzhľadom na jeho osobné a majetkové pomery som dospela k záveru, že takýto spôsob rozhodnutia je dostačujúci. 
 
     Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka